Lov om elektroniske tillitstjenester

Lov om elektroniske tillitstjenester (fullt navn: lov om gjennomføring av EUs forordning om elektronisk identifikasjon og tillitstjenester for elektroniske transaksjoner i det indre marked) er en norsk lov som gjennomfører EU-forordning 910/2014, også kjent som eIDAS-forordningen, i norsk rett. Forordningen skal bidra til at det indre marked fungerer bedre, både ved å definere tillitstjenester og ved å gi regler om gjensidig anerkjennelse av ordninger for elektronisk identifikasjon. Ambisjonen er at innbyggere og virksomheter skal kunne logge seg (autentisere seg) på en digital tjeneste i et EU- eller EØS-land med sin egen elektroniske identifikasjon, uavhengig av hvilket land de bor i.

Loven ble vedtatt av Stortinget 4. juni 2018, sanksjonert av Kongen i statsråd 15. juni 2018 og trådte i kraft umiddelbart.

Se også
 Lov om elektronisk signatur

Referanser

Eksterne lenker
 Lovdata

Norske lover
Identifikasjon
Lover av 2018